sagorsarker/bangla-wikipedia huggingface dataset:
পৃথ্বীরাজ চৌহান

রায় পিথোরা বা পৃথ্বীরাজ চৌহান (১১৪৯–১১৯২ খ্রিঃ) চৌহান রাজবংশের একজন রাজপুত রাজা, যিনি দ্বাদশ শতাব্দীর শেষ অর্ধে উত্তর ভারতের আজমির এবং দিল্লীর শাসনকর্তা ছিলেন। 
হিমুর পূর্বে পৃথ্বীরাজ চৌহানই ছিলেন সর্বশেষ হিন্দু রাজা যিনি দিল্লীর সিংহাসনে আরোহণ করেছিলেন। তিনি মাত্র ১৩ বছর বয়সে ১১৬২ সালে সিংহাসনে আরোহণ করেন। তিনি আজমির ও দিল্লী এই দুটি রাজধানী হতেই শাসনকার্য পরিচালনা করতেন। দিল্লীর তমারা সম্রাজ্যের অধিপতি ছিলেন পৃথ্বীরাজের মাতামহ তৃতীয় আর্কপাল বা আনাঙ্গপাল, পৃথ্বীরাজ তার মাতামহের পরে দিল্লীর সিংহাসনে অধিষ্ঠিত হন। তার অধীনে ছিলো বর্তমান রাজস্থান এবং হরিয়ানা রাজ্যের অধিকাংশ এলাকা। পৃথ্বীরাজ তুর্কি আক্রমণের বিরুদ্ধে ভারতের হিন্দু রাজাদিগকে একতাবদ্ধ করেন। ১১৭৫ সালে তিনি কনৌজের রাজা জয়চন্দ্রের কন্যা সংযুক্তাকে অপহরণ করে বিয়ে করেন তার অসম্মতিতে, যে ঘটনাটি ভারতে একটি জনপ্রিয় প্রেম উপাখ্যান হিসেবে প্রচলিত রয়েছে।
পৃথ্বীরাজ চৌহান ১১৯১ সালে তরাইনের প্রথম যুদ্ধে মুহাম্মাদ ঘুরিকে পরাজিত করেন। পরবর্তী বছর ঘৌরি পুনরায় আক্রমণ করলে তরাইনের দ্বিতীয় যুদ্ধ সংঘটিত হয়। এই যুদ্ধে পৃথ্বীরাজ চৌহান পরাজিত ও বন্দী হয়ে পরবর্তীতে মৃত্যুবরণ করেন।
প্রথমে নাগার্জুনকে পরাজিত করে পারিবারিক বিবাদের ফয়সালা করেন তিনি। নাগার্জুনের দখলিকৃত গুদাপুরা দুর্গ পুনরুদ্ধার করেন পৃথ্বীরাজ। জেজাকাভুক্তির চাণ্ডিলা বংসীয় রাজা পরমার্দিকেও পরাজিত করেছিলেন তিনি। চালুক্য বংশের সঙ্গেও পৃথ্বীরাজের পারিবারিক বিবাদ ছিল। চালুক্যরাজ দ্বিতীয় ভীমের সঙ্গে তাঁর শান্তিচুক্তি স্বাক্ষরিত হয়। এইও চালুক্যরাই পৃথ্বীরাজের বাবা সোমেশ্বরকে হত্যা করেছিল। এছাড়াও গাহদাবল রাজ্যের রাজা জয়চাঁদের কন্যা সংযুক্তাকে অপহরণ করে নিয়ে গিয়েছিলেন পৃথ্বীরাজ। পরবর্তীকালে সংযুক্তাকে বিবাহ করেন তিনি। 
মুহাম্মদ ঘুরি ১১৯১ সালে পাঞ্জাবের ভাটিন্ডা দুর্গ জয় করেন। এই স্থান ছিল পৃথ্বীরাজ চৌহানের সীমান্ত এলাকা। পৃথ্বীরাজ ভাটিন্ডার দিকে অগ্রসর হয়ে তরাইন নামক স্থানে থানেশ্বরের নিকটে প্রতিপক্ষের মুখোমুখি হন। ঘুরি বাহিনীর অশ্বারোহীদের প্রতিপক্ষের মধ্যভাগের দিকে তীর নিক্ষেপের মাধ্যমে লড়াই শুরু হয়। পৃথ্বীরাজের বাহিনী তিন দিক থেকে পাল্টা আক্রমণ করে এবং যুদ্ধে আধিপত্য স্থাপন করে। ফলে ঘুরিরা পিছিয়ে যায়। পৃথ্বীরাজের ভাই গোবিন্দ তাই সাথে ব্যক্তিগত লড়াইয়ে মুহাম্মদ ঘুরি আহত হয়েছিলেন। এই যুদ্ধে পৃথ্বীরাজ ঘুরিদের প্রতিরোধ করতে সক্ষম হন।
তরাইনের দ্বিতীয় যুদ্ধে (১১৯২) জয়লাভ করেন মুহাম্মদ ঘুরী।
এই জয়লাভের মধ্য দিয়ে ভারতে সর্ব প্রথম তুর্কি সাম্রাজ্যের বিস্তার করেন মুহাম্মদ ঘুরী।
পৃথ্বীরাজের জীবনী অবলম্বনে বলিউড পরিচালক চন্দ্রপ্রকাশ দ্বিবেদী বানিয়েছেন চলচ্চিত্র ' সম্রাট পৃথ্বীরাজ'। এতে নাম ভূমিকায় অভিনয় করেছেন অক্ষয় কুমার, সংযুক্তার ভূমিকায় সাবেক বিশ্বসুন্দরী মানুষী চিল্লার। চলচ্চিত্রটি ৩ জুন ২০২২ মুক্তি পায়।
তরাইনের যুদ্ধ

তরাইনের যুদ্ধ ১১৯১ ও ১১৯২ সালে বর্তমান হরিয়ানার থানেশ্বরের নিকটে তরাইন নামক শহরের নিকটে সংঘটিত হয়। এই স্থান দিল্লি থেকে উত্তরে অবস্থিত। মুহাম্মদ ঘুরির নেতৃত্বাধীন ঘুরি বাহিনী ও পৃথ্বীরাজ চৌহানের নেতৃত্বে চৌহান রাজপুত বাহিনীর মধ্যে এই যুদ্ধগুলো সংঘটিত হয়।
মুহাম্মদ ঘুরি ১১৯১ সালে পাঞ্জাবের ভাটিন্ডা দুর্গ জয় করেন। এই স্থান ছিল পৃথ্বীরাজ চৌহানের সীমান্ত এলাকা। পৃথ্বীরাজ ভাটিন্ডার দিকে অগ্রসর হয়ে তরাইন নামক স্থানে থানেশ্বরের নিকটে প্রতিপক্ষের মুখোমুখি হন। ঘুরি বাহিনীর অশ্বারোহীদের প্রতিপক্ষের মধ্যভাগের দিকে তীর নিক্ষেপের মাধ্যমে লড়াই শুরু হয়। পৃথ্বীরাজের বাহিনী তিন দিক থেকে পাল্টা আক্রমণ করে এবং যুদ্ধে আধিপত্য স্থাপন করে। ফলে ঘুরিরা পিছিয়ে যায়। পৃথ্বীরাজের ভাই গোবিন্দ তাইয়ের সাথে ব্যক্তিগত লড়াইয়ে মুহাম্মদ ঘুরি আহত হয়েছিলেন। এই যুদ্ধে পৃথ্বীরাজ ঘুরিদের প্রতিরোধ করতে সক্ষম হন।
গজনি ফিরে আসার পর মুহাম্মদ ঘুরি পাল্টা আক্রমণের জন্য প্রস্তুতি নিতে শুরু করেন। লাহোর পৌছাবার পর তিনি পৃথ্বীরাজের কাছে আনুগত্য প্রকাশের আহ্বান জানিয়ে দূত পাঠান। পৃথ্বীরাজ এই আহ্বান প্রত্যাখ্যান করেন। পৃথ্বীরাজ এরপর অন্যান্য রাজপুত নেতাদেরকে তার পাশে দাড়নোর আহ্বান জানান।
ইতিহাসবিদ ফিরিশতার মতে রাজপুত বাহিনীতে ৩,০০০ হাতি, ৩,০০,০০০ অশ্বারোহী ও পদাতিক সৈনিক ছিল। তবে এই সংখ্যা সঠিক সংখ্যার চেয়ে অনেক বেশি মনে করা হয়। মিনহাজ-ই-সিরাজ লিখেছেন যে মুহাম্মদ ঘুরির বাহিনীতে ১,২০,০০০ সশস্ত্র সৈনিক ছিল।
মিত্ররা এসে উপস্থিত না হওয়ায় পৃথ্বীরাজ আরো কিছু সময় আশা করছিলেন। এই সংবাদ পাওয়ার পর মুহাম্মদ ঘুরি সন্ধি প্রস্তাব দিয়ে পৃথ্বিরাজকে চিঠি পাঠান। ভোর শুরু হওয়ার পূর্বে ঘুরি বাহিনী রাজপুতদের উপর আক্রমণ শুরু করে। মুহাম্মদ ঘুরি তার বাহিনীকে পাঁচটি ইউনিটে বিভক্ত করেন। চারটি ইউনিট রাজপুত বাহিনীর পার্শ্বভাগ ও পশ্চাতভাগ আক্রমণ করে। তার পার্শ্বভাগের আক্রমণগুলো ব্যর্থ হয় তবে লড়াই চলতে থাকে। রাজপুতদের সারি ভেঙে ফেলার জন্য মুহাম্মদ ঘুরি তার পঞ্চম ইউনিটকে পালানোর ভান করার আদেশ দেন। রাজপুতরা পিছু হটা ইউনিটকে আক্রমণ করে। এর ফলে পৃথ্বীরাজের বাহিনীর স্থিতিশীলতা নষ্ট হয়ে যায়। এসময় পার্শ্বভাগের আক্রমণের পাশাপাশি ঘুরিদের ১২,০০০ অশ্বারোহী আক্রমণ শুরু করে। এর ফলে রাজপুতরা পরাজিত হয়। পৃথ্বীরাজকে গ্রেপ্তার করা হয় এবং পরে মৃত্যুদণ্ড দেয়া হয়।
মুহাম্মদ ঘুরির এই বিজয় ফলাফল নির্ধা‌রণী ছিল। ১১৯৩ সালে তিনি বিহার প্রদেশ জয় করে নেন। ১২০৪ সালে তার বাহিনী বাংলা জয় করে ভারত বিজয় সম্পন্ন করে
নাগর নদ

নাগর নদ বা নাগর লোয়ার নদী বাংলাদেশের একটি নদী। এটি আত্রাই উপজেলা এবং সিংড়া উপজেলার সীমানা চিহ্নিত করে প্রবাহিত হয়েছে। নাটোর জেলায় এই নদীর দৈর্ঘ্য ২০ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক নাগর লোয়ার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৬।
নাগর নদ বগুড়া জেলার শিবগঞ্জ উপজেলার পৌর এলাকায় প্রবাহিত করতোয়া নদী থেকে উৎপত্তি লাভ করেছে। তারপর এই নদীর জলধারা নাটোর জেলার সিংড়া উপজেলার পৌরসভা পর্যন্ত প্রবাহিত হয়ে আত্রাই নদীর সাথে মিলিত হয়েছে হয়েছে। নাগর নদী করতোয়া নদীর শাখা নদী। নদীটি নাটোর জেলার সিংড়া উপজেলায় আত্রাই নদীর সাথে মিলিত হয়েছে। এটি বগুড়া জেলার দুপচাঁচিয়া উপজেলার অন্যতম প্রধান নদী। এই নদীর তীরবর্তী বিভিন্ন গুরুত্বপূর্ণ স্থান হলোঃ শিবগঞ্জ, বিহার ধাপ, নলডুবি মাজার, দুপচাঁচিয়া, তালোড়া, পতিসর কাছাড়ী বাড়ি, কালিগঞ্জ, সিংড়া
বর্ষাকালে পানিতে ভরে যায়। শুষ্ক মৌসুমে চার-পাঁচ মাস নদী শুকিয়ে যায়। তখন নৌকা চলাচলের জন্য অনুপযোগী হয়ে পড়ে। অনেক বছর ধরে সংস্কার না করায় নাগর নদটি বর্তমানে তার অতীতের নাব্যতা হারিয়ে মরা খালে পরিণত হয়েছে।
রাজশাহী পলিটেকনিক ইনস্টিটিউট

রাজশাহী পলিটেকনিক ইনস্টিটিউট বাংলাদেশ রাজশাহীতে অবস্থিত একটি প্রাচীন সরকারি প্রকৌশল ও প্রযুক্তি শিক্ষাপ্রতিষ্ঠান। ১৯৬৩ সালে এই পলিটেকনিক ইনস্টিটিউটটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।
১৯৬৩ সালে কারিগরি ও বৃত্তিমূলক শিক্ষা গ্রহণের উদ্দেশ্যে রাজশাহীর সপুরাতে ১৫ একর জমির উপর ১৮ লক্ষ টাকা ব্যয়ে রাজশাহী পলিটেকনিক ইনস্টিটিউট প্রতিষ্ঠিত হয়। জনাব বদরুল হুদা প্রথম অধ্যক্ষ হিসেবে নিযুক্ত হন।
রাজশাহী পলিটেকনিক ইনস্টিটিউট ক্যাম্পাস এ মোট ৭ টি ভবন সহ সুবিশাল এলাকা নিয়ে বিস্তৃত। এখানে ছেলেদের জন্য ২ টি হোষ্টেল এবং মেয়েদের জন্য ১ টি হোষ্টেল আছে।
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে বিকাশের জন্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান বিষয়ে পাঠদানের জন্য একটি অকারিগরি (NonTech) শিক্ষা বিভাগ রয়েছে। ছাত্র-ছাত্রীদের সকালে ও দুপুরে দুই শিফটে পাঠদান করা হয়।
প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। তারপর এসএসসি পরিক্ষায় বিভিন্ন বিষয়ে প্রাপ্ত নম্বর এর উপর ভিত্তি করে শিক্ষার্থী ভর্তি নেয়া হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর রাজশাহী পলিটেকনিক ইনস্টিটিউটে প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা ৯৬০ হতে বৃদ্ধি করে ১৪৪০ জন ছাত্র-ছাত্রী ভর্তি হয়ে থাকে।
রাজশাহী পলিটেকনিক ইনস্টিটিউট এর শিক্ষার্থীদের জন্য দুটি ছাত্রাবাস এবং একটি ছাত্রীনিবাস আছে।
নাগর (দ্ব্যর্থতা নিরসন)

নাগর শব্দটি দ্বরা সাধারণত নদী, অঞ্চল, চলচ্চিত্রকে বোঝায়।
নদী
চলচ্চিত্র 
অঞ্চল
প্রাণী
মা উড়ালপুল

মা উড়ালপুল কলকাতা তথা পশ্চিমবঙ্গের দীর্ঘতম উড়ালপুল। ৯ই আগস্ট ২০১৫ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায় এটি উদ্বোধন করেন। উড়ালপুলটি পার্ক সার্কাস সাতমাথা মোড় ও ই.এম বাইপাসকে যুক্ত করেছে। ৪ লেনের উড়ালপুলটির দৈর্ঘ্য ৪.৫ কিমি। ২০১০ সালের ফেব্রুয়ারি মাসে উড়ালপুলটির কাজ শুরু হয়েছিল। সর্বমোট উড়ালপুলটির দৈর্ঘ্য ৯.২ কিলোমিটার। এর মধ্যে বাইপাস থেকে পার্ক সার্কাস পর্যন্ত ৪.২ কিলোমিটার। বাকিটা তপসিয়া থানার সামনে থেকে বেকবাগান, পার্ক সার্কাস এ জে সি বসু রোড উড়ালপুল থেকে পার্ক সার্কাস সাত মাথার মোড় পর্যন্ত। শহরের এই দীর্ঘতম উড়ালপুলটির কাজে খরচ হয়েছে ৩২০ কোটি টাকা। তবে খরচ আরও কিছু বাড়তে পারে।
কলকাতা মেট্রোপলিটন ডেভেলপমেন্ট অথিরিটি (কেএমডিএ)-র চিফ এক্সজিকুটিভ বিবেক ভরদ্বাজ জানিয়েছেন, পরমা আইল্যান্ডের দিক থেকে আসা উড়ালপুলটিকে এ জে সি বসু রোড উড়ালপুলের সঙ্গে কংগ্রেস এক্সজিকুটিভ রোড নাসিরুদ্দিন রোড দিয়ে বেকবাগানের কাছে যুক্ত করা হবে। আর পুলিশ ট্রেনিং স্কুল (পিটিএস) থেকে সল্টলেক বা গড়িয়া যাওয়ার জন্য পার্ক সার্কাস সাত মাথার মোড়ের কাছে এ জে সি বসু রোড উড়ালপুলের সঙ্গে উড়ালপুলটি যুক্ত করে দেওয়া হবে। বাইপাস থেকে পার্ক সার্কাস সাত মাথার মোড়ে নেমে পার্ক স্ট্রিট, গড়িয়াহাট বা শিয়ালদহের দিকে যাওয়ার জন্য ওই সংযোগস্থলে উড়ালপুলের একটি বাহু নামিয়ে দেওয়া হবে। সেখান থেকে পার্ক সার্কাস কানেক্টর ধরার ব্যবস্থাও করা হবে। কারণ, ওই মোড় থেকে সেতুতে ওঠা-নামর জন্য দু’টি লেন যুক্ত করা হচ্ছে সেতুর সঙ্গে। তবে ৯ কিলোমিটারেরও বেশি দীর্ঘ এই সেতু থেকে মাঝখানে ওঠা-নামার জন্য পার্ক সার্কাস সাত মাথার মোড়ই এক মাত্র জায়গা।
পার্ক সারকাস মোড় থেকে ই এম বাইপাস মুখি গাড়ি গুলি যাতে দ্রুত ই এম বাইপাস এ আসতে পারে সেই লক্ষে এই উড়ালপুলটি নির্মাণ করা হয়। ২০১০ সালে এই উড়ালপুলটির নির্মাণ শুরু হলেও এর নির্মাণে নানা বাধা আসে । ফলে কাজ সময় মত শেষ হয় না এবং নির্মাণ খরচ বৃদ্ধি পায়। । এটি তৈরিতে ৪৫০ কোটি টাকা(₹) খরচ হয়।
উড়ালপুলটি নির্মাণ করেছে কেএমডিএ ও হিন্দুস্থান কন্সট্রাকসনস কোম্পানি।২০১০ সালে এর নির্মাণ শুরু হলেও তা বন্ধ হয়ে যায় ২০১৩ সালে পুনরায় নির্মাণ শুরু হয় ও ২০১৫ সালের শেষে এর উদ্ভোদন হয়।এর মোট দৈর্ঘ্য্য ৪.২ কিলোমিটার এবং উড়ালপুলের সংযোগ সড়ক সহ এর দৈর্ঘ্য্য হবে ৯.২ কিলোমিটার।এছাড়া উড়ালপুলটি কে এজেসি বোস রোড উড়ালপুল এর সঙ্গে যুক্ত করার জন্যে প্রায় ১ কিলোমিটার উড়ালপুল নির্মাণ করতে হবে।এই উড়ালপুলটি মোট চার লেনের।
মকরক্রান্তি

মকরক্রান্তি বা মকরক্রান্তি রেখা বা দক্ষিণ বিষুব হল দক্ষিণ গোলার্ধে অবস্থিত একটি অক্ষাংশীয় বৃত্ত, যার উপরে সূর্য দক্ষিণায়নের সময় (২১ ডিসেম্বর তারিখে) লম্বভাবে কিরণ দেয়। দক্ষিণ গোলার্ধের যত দূরত্ব পর্যন্ত সূর্য লম্বভাবে কিরণ দেয় তার মধ্যে মকরক্রান্তি রেখা সর্ব দক্ষিণে অবস্থিত। মকরক্রান্তি রেখার সমমান বিশিষ্ট উত্তর গোলার্ধের অক্ষাংশটি হলো কর্কটক্রান্তি রেখা। মকরক্রান্তি রেখা পৃথিবীর মানচিত্রে অঙ্কিত প্রধান পাঁচটি অক্ষাংশের একটি। ১০ জুন ২০১৮ পর্যন্ত রেখাটি ২৩°২৬′১২.৮″ (বা ২৩.৪৩৬৮৯°) অক্ষাংশে বিদ্যমান রয়েছে।
মূল মধ্যরেখা থেকে শুরু করে পূর্বদিকে মকরক্রান্তি রেখা যেসকল এলাকার উপর দিয়ে গিয়েছেঃ
পৃথিবীর স্থলভাগের অধিকাংশই উত্তর গোলার্ধে অবস্থিত, তাই মাত্র চারটি দেশ সম্পূর্ণরূপে মকরক্রান্তি রেখার দক্ষিণে অবস্থিত (পৃথিবীর মোট ৭৪ টি দেশ সম্পূর্ণরূপে কর্কটক্রান্তি রেখার উত্তরে অবস্থিত):
অ্যাঙ্গাস ফ্রেজার

অ্যাঙ্গাস রবার্ট চার্লস ফ্রেজার, এমবিই (; জন্ম: ৮ আগস্ট, ১৯৬৫) ল্যাঙ্কাশায়ারের উইগান এলাকায় জন্মগ্রহণকারী বিশিষ্ট সাবেক ইংরেজ আন্তর্জাতিক ক্রিকেটার ও সাংবাদিক। ফেব্রুয়ারি, ২০১৪ সালে ইংল্যান্ড দল নির্বাচক হিসেবে মনোনীত হয়েছিলেন অ্যাঙ্গাস ফ্রেজার। ইংল্যান্ড ক্রিকেট দলের অন্যতম সদস্য ছিলেন। দলে তিনি মূলতঃ বোলার ছিলেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিং করতেন। বর্তমানে তিনি মিডলসেক্স কাউন্টি ক্রিকেট ক্লাবের ক্রিকেট ব্যবস্থাপনা পরিচালকের দায়িত্ব পালন করছেন। ‘গাসি হিটার’ নামাঙ্কিত ব্যাট ব্যবহার করতেন তিনি। ১৯৯৬ সালের উইজডেন সংস্করণে তাকে বর্ষসেরা ক্রিকেটাররূপে ঘোষণা করা হয়।
ল্যাঙ্কাশায়ারের বিলিঞ্জ হায়ার এন্ডে জন্মগ্রহণ করেন। এরপর লন্ডনের হ্যারো এলাকার গেটন হাইস্কুলে অধ্যয়ণ করেন তিনি। সমগ্র খেলোয়াড়ী জীবনে ফ্রেজার ৪৬ টেস্ট ও ৪২ ওডিআইয়ে অংশ নিয়েছেন। ক্রিকেট ধারাভাষ্যকার কলিন ব্যাটম্যান ফ্রেজার সম্পর্কে মন্তব্য করেন যে, বিশ্বস্ত, বুদ্ধিমান ও পরিশ্রমী বোলার ছিলেন।
ল্যাঙ্কাশায়ারে জন্মগ্রহণ করলেও ১৯৮৪ থেকে ২০০২ সাল পর্যন্ত প্রথম-শ্রেণীর কাউন্টি ক্রিকেটে বৃহত্তর লন্ডনের প্রতিনিধিত্ব করেছেন তিনি। তন্মধ্যে ২০০১ থেকে ২০০২ সালে অবসরের পূর্ব-পর্যন্ত ক্লাবের অধিনায়কের দায়িত্বে ছিলেন।
১৯৯৩-৯৪ মৌসুমে ওয়েস্ট ইন্ডিজ সফরে স্মরণীয় সাফল্য পান। ব্রিজটাউনের বার্বাডোস টেস্টে স্বাগতিক ওয়েস্ট ইন্ডিজের বিপক্ষে ৮/৭৫ লাভের মাধ্যমে দলকে জয়লাভে সহায়তা করেন। এরফলে অর্ধ-শতকেরও অধিক সময় ব্রিজটাউনে ওয়েস্ট ইন্ডিজের অপরাজিত থাকার রেকর্ডে ছেদ ঘটে। প্রথম-শ্রেণীর ক্রিকেটে একই প্রতিপক্ষের বিপক্ষে পোর্ট অব স্পেন টেস্টে সেরা বোলিং পরিসংখ্যান গড়েন। ১৯৯৭-৯৮ মৌসুমে ত্রিনিদাদ ও টোবাগোয় অনুষ্ঠিত ঐ টেস্টে ৮/৫৩ লাভ করলেও ওয়েস্ট ইন্ডিজ জয় পায় ও কার্ল হুপার ম্যান অব দ্য ম্যাচের পুরস্কার লাভ করেন।
ওডিআইয়ে নিজস্ব সর্বোচ্চ অপরাজিত ৩৮* করেন অস্ট্রেলিয়ার বিপক্ষে। ১০ নম্বরে ব্যাটিংয়ে নেমে স্টিভ ওয়াহ’র বলে বিশাল ছক্কা হাঁকালেও ১৯৯০-৯১ মৌসুমে স্বাগতিক অস্ট্রেলিয়ার কাছে ৩ রানের নাটকীয় পরাজয়ের স্বাদ পায় ইংল্যান্ড দল। ১৯৯৮ সালে সফরকারী দক্ষিণ আফ্রিকার বিপক্ষে চমকপ্রদ ব্যাটিং করেন। ওল্ড ট্রাফোর্ডে অনুষ্ঠিত টেস্টের দ্বিতীয় ইনিংসে শেষ উইকেটে রবার্ট ক্রফটের সাথে জুটি গড়ে খেলাটিকে ড্রয়ের দিকে নিয়ে যান।
২০০২ সালে ক্রিকেট খেলা থেকে অবসর নেয়ার পর ২০০৯ সাল পর্যন্ত ‘দি ইন্ডিপেন্ডেন্ট’ সংবাদপত্রে ক্রিকেট সংবাদদাতা হিসেবে কাজ করেন। পরবর্তীতে মিডলসেক্স ক্লাবের নতুন সৃষ্টপদ ক্রিকেট ব্যবস্থাপনা পরিচালক হিসেবে নিয়োগপ্রাপ্ত হন। এছাড়াও নিয়মিতভাবে বিবিসি‘র টেস্ট ম্যাচ স্পেশালে ও স্কাই স্পোর্টসে ক্রিকেট পণ্ডিতের ভূমিকায় অবতীর্ণ হয়ে থাকেন তিনি।
বর্তমানে তিনি পিনার এলাকায় ‘আলেকজান্ডার’ এবং ‘বেথান’ নামীয় দুই সন্তান ও স্ত্রী সহযোগে বসবাস করছেন। ২০০৮ সালে জন লায়ন স্কুলের অনূর্ধ্ব-১৫ মিডলসেক্স স্কুলস অ্যাসোসিয়েশন কাউন্টি কাপে প্রথমবারের মতো ব্যবস্থাপকীয় ভূমিকায় অবতীর্ণ হন। ঐ বিদ্যালয়েই তার সন্তান অধ্যয়ণ করে। বর্তমানে অ্যাঙ্গাস মিডলসেক্স কাউন্টি ক্রিকেট ক্লাবের ক্রিকেট পরিচালক ও ইংল্যান্ড ক্রিকেট দলের প্রধান নির্বাচকের দায়িত্ব পালন করছেন।
মিনহাজ-ই-সিরাজ

মিনহাজ আল-সিরাজ জুজজানি (জন্মঃ ১১৯৩) (পূর্ণ নাম আবু উসমান মিনহাজউদ্দিন বিন সিরাজউদ্দিন) ছিলেন ১৩শ শতাব্দীর একজন পার্সিয়ান ইতিহাসবিদ। তিনি ঘুরি রাজধানী শহর ফিরোজকোহে জন্মগ্রহণ করেছিলেন। এটি সেসময় ঘুর প্রদেশের অংশ ছিল।
১২২৭ সালে মিনহাজ-ই-সিরাজ প্রথমে উচ ও এরপর দিল্লিতে আসেন। তিনি ছিলেন দিল্লির মামলুক সালতানাতের প্রধান ইতিহাসবিদ। তিনি ঘুরি রাজবংশের উপর লেখালেখি করেছেন। এছাড়াও তিনি সুলতান নাসিরউদ্দিন মাহমুদের জন্য "তাবাকাত-ই-নাসিরি" রচনা করেছিলেন।
লক্ষ্মীপুর সরকারি পলিটেকনিক ইনস্টিটিউট

লক্ষ্মীপুর পলিটেকনিক ইনস্টিটিউট বাংলাদেশের লক্ষ্মীপুরে অবস্থিত একটি সরকারি বহুমুখী কারিগরি শিক্ষাপ্রতিষ্ঠান। ১৬-ই অক্টোবর ২০০৬ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা ইন ইঞ্জিনিয়ারিং কোর্স পরিচালনা করে থাকে।
২০০৬ সালে কারিগরি ও বৃত্তিমূলক শিক্ষা গ্রহণের উদ্দেশ্যে লক্ষ্মীপুর পলিটেকনিক ইনস্টিটিউট প্রতিষ্ঠিত হয়। এবং ঐ বছর থেকেই শিক্ষাকার্যক্রম শুরু হয়।
লক্ষ্মীপুর পলিটেকনিক ইনস্টিটিউট লক্ষ্মীপুর জেলা শহর থেকে ২ কিলোমিটার পূর্বে বাইশমারা নামক স্থানে অবস্থিত। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, দুইতলা বিশিষ্ট দুইটি ওয়ার্কশপ সহ ২৩ টি ল্যাব রয়েছে। এছাড়াও অধ্যক্ষ বাস ভবন, দুইতলা স্টাফ কোয়ার্টার, একটি "শহীদ মিনার", একটি সাব স্টেশন ও একটি পাম্প হাউজ রয়েছে।
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।
মোঃ সামছুল কবির (বিভাগীয় প্রধান ১ম শিফট)
প্রকৌশলী নাসির উদ্দিন পাটোয়ারী (বিভাগীয় প্রধান ২য় শিফট)
প্রতি বছর এসএসসি পরীক্ষার ফল প্রকাশের পর এবং এইচএসসি (বিজ্ঞান/ভোকেশনাল) পরিক্ষার ফল প্রকাশের পর কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। লিখিত পরীক্ষার প্রাপ্ত নম্বর ও এসএসসি পরীক্ষার প্রাপ্ত স্কোরের সমম্বয়ে এ ফল প্রণীত হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর লক্ষ্মীপুর পলিটেকনিক ইনস্টিটিউট এ প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা অনুযায়ী 600 জন ছাত্র-ছাত্রী ভর্তি হয়ে থাকে।
সাতক্ষীরা সরকারি পলিটেকনিক ইনস্টিটিউট

সাতক্ষীরা সরকারি পলিটেকনিক ইনস্টিটিউট (ইংরেজি: Satkhira Govt. Polytechnic Institute) বাংলাদেশের একটি স্বনামধন্য কারিগরি শিক্ষা প্রতিষ্ঠান। এই প্রতিষ্ঠানটি ২০০২ সালে প্রতিষ্ঠিত হয়। এই প্রতিষ্ঠানে বর্তমানে চার বছর মেয়াদী ডিপ্লোমা ইন ইঞ্জিনিয়ারিং কোর্সে ৬টি বিভাগ চলমান রয়েছে।
সাতক্ষীরা সদর থানাধীন নৈসর্গিক সৌন্দর্যমণ্ডিত ঐতিহ্যবাহী লাবসা গ্রামে সাতক্ষীরা- যশোর মহাসড়ক সংলগ্ন প্রাচীর ঘেরা সুরম্য পাঁচতলা ভবনে অবস্থিত সাতক্ষীরা জেলার কারিগরি শিক্ষার সর্বোচ্চ এই বিদ্যাপীঠ। এর আয়তন ২.০৫ একর।
মুন্সীগঞ্জ সরকারি পলিটেকনিক ইনস্টিটিউট

মুন্সীগঞ্জ সরকারি পলিটেকনিক ইনস্টিটিউট বাংলাদেশের মুন্সীগঞ্জের মিরকাদিমে অবস্থিত একটি সরকারি বহুমুখী কারিগরি শিক্ষাপ্রতিষ্ঠান। ২০০৬ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে। এখানে ৭টি টেকনোলজি আছে।
২০০৬ সালের ২২ জুলাই কারিগরি ও বৃত্তিমূলক শিক্ষা প্রদানের উদ্দেশ্যে মুন্সীগঞ্জ সরকারি পলিটেকনিক ইনস্টিটিউট প্রতিষ্ঠিত হয়। এবং ঐ বছর থেকেই শিক্ষাকার্যক্রম শুরু হয়। বিল্লাল হোসেন এই প্রতিষ্ঠানের প্রতিষ্ঠাকালীন অধ্যক্ষ ছিলেন।
মুন্সীগঞ্জ সরকারি পলিটেকনিক ইনস্টিটিউট মুন্সীগঞ্জ জেলার মিরকাদিম নামক স্থানে অবস্থিত। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, দুইতলা বিশিষ্ট দুইটি ওয়ার্কশপ সহ ২৩ টি ল্যাব রয়েছে। এছাড়াও অধ্যক্ষ বাস ভবন, দুইতলা স্টাফ কোয়ার্টার, একটি শহীদ মিনার, একটি সাব স্টেশন ও একটি পাম্প হাউজ রয়েছে।
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।
প্রতি বছর এসএসসি পরীক্ষার ফল প্রকাশের পর বাংলাদেশ কারিগরি শিক্ষা অধিদপ্তর দেশের সরকারি পলিটেকনিক গুলোতে এক সাথে অনলাইনে ভর্তি কার্যক্রম শুরু করে। এসএসসি পরীক্ষার প্রাপ্ত জিপিএ এর উপর ভিত্তি করে ফল প্রণীত হয়। অনলাইনে ভর্তি ফর্ম পূরণের মাধ্যমে ছাত্রছাত্রীদের বিভিন্ন বিভাগ ও পলিটেকনিক পছন্দের সুযোগ থাকে। মেধা ও পছন্দের ভিত্তিতে বিভাগ ও ইনস্টিটিউট নির্বাচন করা হয়। এভাবে প্রতি বছর মুন্সীগঞ্জ সরকারি পলিটেকনিক ইনস্টিটিউট এ প্রথম ও দ্বিতীয় শিফটে বিভিন্ন বিভাগে নির্ধারিত আসন সংখ্যা অনুযায়ী ৯০০ জন ছাত্র-ছাত্রী ভর্তি হয়ে থাকে।
পিটিভি বলান

পিটিভি বলান হল পিটিভি নেটওয়ার্ক লিমিটেড কর্তৃক পরিচালিত একটি টেলিভিশন চ্যানেল। চ্যানেলটি মূলতঃ বেলুচি ভাষায় আঞ্চলিক অনুষ্ঠামালাসমূহ সম্প্রচার করে থাকে। পিটিভি বলান ২০০৫ সালের ১৪ আগস্ট তারিখে আনুষ্ঠিকভাবে সম্প্রচার শুরু করে। চ্যানেলটির উদ্বোধন করেন তৎকালীন প্রধানমন্ত্রী শওকত আজিজ।
পাকিস্তান টেলিভিশন কর্পোরেশন

পাকিস্তান টেলিভিশন কর্পোরেশন (; রিপোর্টিং নাম: পিটিভি) হল একটি সরকারী এবং বাণিজ্যিকভাবে সম্প্রচারকারী টেলিভিশন নেটওয়ার্ক চ্যানেল। চ্যানেলটি রাষ্ট্রায়ত্ত নিয়ন্ত্রিত মেগা কর্পোরেশন একটি অংশবিশেষ হিসেবে সর্বসাধারনের সেবার নিমিত্তে নিবেদিত। এটির সদর দপ্তর পাকিস্তানের ইসলামাবাদ অবস্থিত।
পিটিভি দক্ষিণ এশিয়া, পূর্ব এশিয়া ও মধ্যপ্রাচ্য, আফ্রিকা, ইউরোপ এবং উত্তর আমেরিকা মধ্যে উপগ্রহের মাধ্যমে দেখতে পাওয়া যাচ্ছে। নির্বাচিত অনুষ্ঠানমালাসমূহ প্রাইম টিভি চ্যানেলে ২০০৬ সালের ২২শে এপ্রিল পর্যন্ত যুক্তরাজ্য, ইউরোপ এবং উত্তর আমেরিকায় (পিটিভির সঙ্গে অংশীদারত্বমূলকভাবে) দেখা যায়। ২০০৬ সালের ২২ এপ্রিল তারিখে পাকিস্তান টেলিভিশন কর্পোরেশনের আয়োজনে আমেরিকাসহ বিশ্বের বিদেশী দর্শকদের জন্য সরাসরি সম্প্রচার শুরু করে। অবশেষে ২০১৬ সালের জানুয়ারীতে এটি পরিপূর্ণভাবে বাস্তবায়িত হয়।
পিটিভি নিম্নলিখিত চ্যানেলগুলো পরিচালনা করে থাকে:
ইসলামি শিল্পের জাদুঘর, দোহা

ইসলামি শিল্পের জাদুঘর (, ) কাতারের রাজধানী দোহায় অবস্থিত একটি জাদুঘর। এই জাদুঘরটি স্থপতি আই. এম. পাই নকশা করেছেন।
ইসলামী শিল্পের যাদুঘরের মূল ভবনের পেছনে একটি ২৮০,০০০ বর্গমিটার বিশিষ্ট পার্ক রয়েছে। পাঁচতলা বিশিষ্ট এই জাদুঘরে রয়েছে একটা উপহারের দোকান, পাঠাগার, শ্রেণীকক্ষ এবং একটি ২০০-আসন বিশিষ্ট থিয়েটার। নামায পরা ও ওযু করার জন্য জাদুঘরে রয়েছে বিশেষ স্থান। এছাড়া জাদুঘরে আছে রেস্টুরেন্ট, যেখানে আরবি খাবারের পাশাপাশি ফরাসি, ভূমধ্যসাগরীয় অঞ্চলের খাবার পাওয়া যায়।
জাদুঘরটির স্থাপত্য প্রাচীন ইসলামী স্থাপত্য দ্বারা প্রভাবিত। তথাপি এর রয়েছে অনন্য স্থাপনাশৈলী। এই স্থাপনা শৈলীর ভবন এই অঞ্চলে এটাই প্রথম। জাদুঘরে ইসলামী শিল্পকলার বিশাল সংগ্রহ রয়েছে। এছাড়া গবেষণা ও পড়ার জন্য আছে পাঠাগার। সাবিহা আল খেমির ২০০৬ থেকে ২০০৮ পর্যন্ত জাদুঘরটির প্রতিষ্ঠাতা নির্বাহী পরিচালক ছিলেন।
মিউজিয়াম অব ইসলামিক আর্ট ৪৫,০০০ বর্গমিটার এলাকাজুড়ে অবস্থিত। স্থানটি আসলে একটা কৃত্রিক উপদ্বীপ, এখান থেকে দোহা উপসাগরের দক্ষিণ প্রান্ত দেখা যায়। জাদুঘরটির নির্মাণ কাজ ২০০৬ সালে শেষ হয়, কিন্ত পরবর্তীকালে কয়েকবার জাদুঘরের অভ্যন্তরীণ নকশায় পরিবর্তন করা হয়। তবে আনুষ্ঠানিকভাবে ২০০৮ সালের ২২ নভেম্বরে জাদুঘরটি উদ্বোধন করা হয়। জনসাধারণের জন্য উন্মুক্ত করা হয় ২০০৮ সালের ৮ ডিসেম্বরে।
জাদুঘরটির স্থপতি ছিলেন আম. এম. পাই। এসময় তার বয়স ছিল ৯১ বছর। নকশা করার পূর্বে আই. এম. পাই প্রায় ছয় মাস ধরে মুসলিম বিশ্ব ভ্রমণ করেন মুসলিম স্থাপত্য ও ইতিহাস সম্পর্কে জ্ঞান লাভের জন্য। এছাড়া তিনি ইসলামিক ইতিহাস ও ঐতিহ্য সম্পর্কে পড়ালিখা করেন। জাদুঘরের জন্য প্রস্তাবিত সবগুলো স্থানকে অগ্রাহ্য করে আই. এম. পাই কাতার কর্তৃপক্ষের কাছে একটি নতুন স্থানের আবেদন জানান। এর কারণ ছিল এমন একটি স্থানে জাদুঘরটি নির্মাণ করা যাতে জাদুঘরের উপরে ভবিষ্যতে স্থাপনা দখলের সম্ভাবনা না থাকে। পরবর্তিতে জাদুঘরটি দোহা উপসাগরের উপর নির্মিত হয়। এর পাশে নির্মাণ করা হয় একটি পার্ক। পাই কর্তৃপক্ষকে অনুরোধ করেন লুভর জাদুঘর নকশায় তার সহকারী প্রতিষ্ঠান উইলমোট এন্ড অ্যাসোসিয়েটসকে এই কাজে নিয়োগ দেবার জন্য। অনুমতি পাবার পরে এই কাজে আরোক নিযুক্ত হয় ভবনের আলো নকশাকারী প্রতিষ্ঠান আইসোমেট্রিক্ত লাইটিং + ডিজাইন, পরিবেশ সংরক্ষণ বিষয়ক নকশা প্রতিষ্ঠান এভি কনসালটেন্টস। কাঠামোগত নকশার জন্যে কাজ করেছে লেসলি এ. রবার্টসন অ্যাসোসিয়েটস।
চেরাউ নৃত্য

চেরাউ নৃত্য মিজোরামের একটি জনপ্রিয় পরম্পরাগত নৃত্য৷ বাঁশের সাথে নাচা এই নৃত্য বাঁশ নৃত্য বলেও জনপ্রিয়৷ রাজ্যটির প্রতিটি উৎসবে এটি এক প্রচলিত নৃত্য৷ মিজো যুবক যুবতী একসংগে মিলে এই নৃত্য করে। মিজোরামের প্রাচীনতম নৃত্যগুলির এই নৃত্যটি রাজ্যের প্রতিটি উৎসবের বিশেষ অঙ্গ হয়ে পড়েছে৷
চেরাও নৃত্যে সাধারণত ছয় থেকে আটজন লম্বা কাঁচা বাঁশ মাটিতে লাগান হয় এবং তার উপরে দুই প্রান্তে দুটি বাঁশ ধরা পড়ে। পুরুষ শিল্পীরা বাঁশ নিয়ে ছন্দবদ্ধভাবে নাচছেন, আর মহিলা নর্তকীর দল বাঁশের মাঝে মাঝে ছন্দময় পদক্ষেপে নাচছেন। এটি মিজোরামের সবচেয়ে বিখ্যাত এবং সুন্দর নৃত্য এবং এই নৃত্যটি উত্সব চলাকালীন আকর্ষণের কেন্দ্রবিন্দু। ফিলিপাইনের দেশটিতেও একই ধরনের নাচ দেখা যায়। যা টিনিকিং নামে পরিচিত। গিনেস ওয়ার্ল্ড রেকর্ডটি ২০১০ সালে রেকর্ড করা হয়েছিল, যখন বিপুল সংখ্যক চেরাউ নৃত্যশিল্পী একই সময়ে একসাথে নৃত্য করেছিলেন। 
এটা বিশ্বাস করা হয় যে চেরাও নৃত্যটি প্রথম শতাব্দীর গোড়ার দিকে উদ্ভূত হয়েছিল। প্রাচীনকালে, মৃত মায়ের আত্মাকে সান্ত্বনা দেওয়ার জন্য চেরাও নৃত্য পরিবেশিত হত যিনি পৃথিবীতে নবজাতক সন্তানকে রেখে গিয়েছিলেন। যাইহোক, এই ঐতিহ্যগত বিশ্বাসগুলি এখন অদৃশ্য হয়ে গেছে এবং চেরাও নৃত্য যথেষ্ট প্রসারিত হয়েছে। প্রকৃতপক্ষে এই নৃত্যটি প্রতিটি অনুষ্ঠানে মিজরামবাসী দ্বারা পরিবেশিত হয়।
আলা ওয়ার্দি

আলা ওয়ার্দি (ইংরাজী: Alaa Wardi, আরবী: علاء وردي) (জন্ম ১৯৮৭) একজন ইরানী সংগীতজ্ঞ। 
ওয়ার্দির জন্ম হয়েছিল সৌদি আরবএর রিয়াদ শহরে এবং সেখানেই তিনি বড়ো হন। ওয়ার্দি জর্ডনএর আম্মানে সংগীত এবং শব্দ অভিযন্ত্রণ (ইংরাজী: sound engineering)এর শিক্ষা লাভ করেন। বর্তমানে তিনি রিয়াধ শহরের বাসিন্দা। তিনি একাধারে সুরকার, গীতিকার, গায়ক এবং শব্দ অভিযন্ত্রা (ইংরাজী:audio engineer)।
আলা ওয়ার্দির সংগীতের একক বৈশিষ্ট্য হচ্ছে যে, তিনি গীতসমূহে বাদ্যযন্ত্রের ব্যবহারের পরিবর্তে সংগত করা সকল সাংগীতিক শব্দ মানব অঙ্গের তালে সৃষ্ট করেন। এই শৈলী "a capella" নামে পরিচিত। আনকি ড্রাম ইত্যাদি বাদ্যযন্ত্রের শব্দও শিল্পীর মুখ, ঠোঁট, জিভে করা বিভিন্ন শব্দ অথবা শরীরের অংশবিশেষে করা আঘাতের দ্বারা সৃষ্টি করা হয়। বলিউডএর অতি জনপ্রিয় গান পেহলা নশা... এবং জিয়া রে... র অদ্বিতীয় শৈলীর পরিবেশনের জন্য তিনি বিশ্বব্যাপী খ্যাতি লাভ করেন। তার সংগীতের শ্রাব্য এবং দৃশ্য রূপসমূহ ইন্টারনেটে স্বেচ্ছা মূল্যের বিনিময়ে উপলব্ধ।
২০১১ সালে আলা ওয়ার্দি জর্ডনের চারজন সংগীতজ্ঞ যথাক্রমে Odai Shawagfeh, Mohammed Idrei, Amjad Shahrouh এবং Hakam Abu Soud র সাথে হয়াজান (ইংরাজী:Hayajan)নামে একটি সংগীত গোষ্ঠী গঠন করেন। ২০১৩ সালের মে মাসে তাঁদের আরবী শ্রাব্য সফুঁরা "Ya bay" মুক্তি পায়।
২০১৩ সালের অক্টোবর মাসে তিনি হাস্য অভিনেতা Hisham Fageeh এবং Fahad Albutairi র সহযোগে ""No Woman, No Drive"" শীর্ষক ইংরাজী ভাষার একটা বিদ্রুপাত্মক সাংগীতিক ভিডিও সৃষ্টি করেন। সৌদি আরবে মহিলার গাড়ীচালনার উপর জারী করা নিষেধাজ্ঞাকে বিদ্রুপ করে এই হাস্যাত্মক ভিডিওটি রচিত হয়েছে। "a capella" শৈলীর এই গানটিতে কণ্ঠ দিয়েছেন Fageeh এবং সঙ্গত করেছেন ওয়ার্দি এবং Albutairi উভয়ে মিলে। এই গানটির সুর বব মার্লির বিখ্যাত ""No Woman, No Cry"" গানটির থেকে নেওয়া হয়েছে। ইউটিউবএ মুক্তি দেওয়ার পর থেকে ওয়ার্দির এই ভিডিওটি অত্যন্ত জনপ্রিয় হয়ে পড়ে।
অলিভিয়া ওয়াইল্ড

অলিভিয়া ওয়াইল্ড (জন্ম অলিভিয়া জেন ককবার্ন; মার্চ ১০, ১৯৮৪) একজন আমেরিকান অভিনেত্রী, মডেল, সঞ্চালক, পরিচালক, কর্মী এবং উদ্যোক্তা। তিনি অধিক পরিচিত পুরস্কার জয়ী টেলিভিশন সিরিজ হাউজ এ ডা.রেমি চরিত্রের জন্য এবং (২০১০) চলচ্চিত্রে অভিনয়ের জন্য। আরো অন্যান্য চলচ্চিত্র "কাউবয়েজ এন্ড এলিয়েন্স" (২০১১), "হার" (২০১৩), "ড্রিংকিং বাডিস" (২০১৩), এবং "রুশ" (২০১৩) ইত্যাদির জন্যও তিনি বিখ্যাত। বর্তমানে এইচবিও চ্যানেলেও একটি ধারাবাহিক নাটকের সিরিজে অভিনয় করেন।
লেবানী আন্তর্জাতিক বিশ্ববিদ্যালয়

লেবানী আন্তর্জাতিক বিশ্ববিদ্যালয় (ল.ই.বি; ) হল একটি বে-সরকাবি বিশ্ববিদ্যালয়, যেটির প্রতিষ্ঠা হয়ছে দানবীর এবং লেবানিয়াত শিক্ষা ও প্রতিরক্ষা মন্ত্রী এ রহিম মুরাদের সহায়তায়। এই প্রতিষ্ঠানটির ভাষা হল ইংরেজি।
লেবানী আন্তর্জাতিক বিশ্ববিদ্যালয় এপ্রিল ২০০১ সালে রাষ্ট্রপতি আদেশ নং ৫২৯৪ এর মাধ্যমে "বেক্কা বিশ্ববিদ্যালয়" নামে প্রতিষ্ঠিত হয়। এর সাথে শুরু হয় প্রধান ক্যাম্পাস নির্মাণের কাজ। নির্মাণ করা হয় পশ্চিমাঞ্চল এর বেক্কা উপত্যকা, আল-খায়রা, পশ্চিম বেক্কা (আল-বেক্কা আল-ঘারবি]]তে।
এর প্রথম বর্ষের ক্লাস হয়েছিল ২০০২ সালে নবীন বরণের মাধ্যমে। আর এটা শুরু সত্য এক লক্ষ্য নিয়ে জাতীয় ও আন্তর্জাতিক ব্যক্তিদের নিয়ে। এর পর বৈরুতে নতুন ক্যাম্পাস তৈরী করে ও এর নাম পরিবর্তন করে নামকরণ করে "লেবানী আন্তর্জাতিক বিশ্ববিদ্যালয়" বা সংক্ষেপে ল.ই.বি। আর এর পর আরো পাঁচটি ক্যাম্পাস নির্মাণ করা হয় তা হল, দক্ষিণ লেবাননের সৈদায়, টির, নাবাটিহ, ত্রিপলি এবং পাহাড়ী লেবাননে।
ল.ই.বি এডেন, তাদের ভবন তৈরী করেছে সানায় এবং ইয়েমেনে তাইজে। এছাড়াও তাদের দুইটি ঐতিহ্যগত ক্যাম্পাস ভবন তৈরী করেছে মৌরিতানিয়ায় এবং সেনেগালে।
বৈরুত ক্যাম্পাসের অবস্থান পশ্চিম বৈরুতের মৌসেটবেহ আবাসিক এলাকায়। এটি গঠন করা হয়েছে সাতটি ভবনের ক্রমধারা ব্লক এ থেকে জি ব্লক পর্যন্ত। যে ভবনটি ছবিতে দেখতে পাচ্ছেন সেটি হল ব্লক এ তে অবস্থিত। এই ভবনটি পাঁচ থেকে ছয় তলা পর্যন্ত উচু, আর এর পঞ্চম তলায় রয়েছে পরিচালকের কার্যালয়।
আর দ্বিতীয় ভবনটি রয়েছে ব্লক বি-তে, এটি আনেক লম্বা, এর উচ্চতা আট তলা পরিমাণ। মাটির নিচে তিন তলায় রয়েছে বিশ্ববিদ্যালয়ের পাতাল পার্কিং ব্যবস্থা ও মিলনায়তন। ছাত্রদের জন্য রয়েছে অনেক সুযোগ সুবিধা, যেমন নিবন্ধন কার্যালয়, বাণিজ্যিক কার্যালয় ও ছাত্র সংবাদ কার্যালয় সব কিছুই অবস্থান করছে প্রথম তলায়। এছাড়াও এই তলাতেই রয়েছে ক্যাফেটেরিয়া।
তৃতীয় ভবনটি রয়েছে ব্লক সি-তে, এটাও মোটামুটি বেশ বড় ভবন। এর উচ্চতা প্রায় নয় তলার সমান। এর নিচের দুই তলা পার্কিং এর জন্য রয়েছে। গণযোগাযোগের জন্য রয়েছে নবম তলা এবং বিশেষ একটি স্টুডিও। যেখানে সকল শিক্ষার্থীদের চাহিদা মাফিক সকল প্রয়োজনীয় সামগ্রী রয়েছে। যার কারণে লেবানী আন্তর্জাতিক বিশ্ববিদ্যালয়ের অন্য চারটি বিভাগ থেকে গণযোগাযোগ বিভাগটি আলাদা।
২০১১-২০১২ সালের শরৎ মৌসুমে তারা আরো তিনটি নতুন ব্লকের কাজ শুরু করার কথা ছিল, নবীন ছাত্রের জন্য। তাদের ব্লকগুলো হলো যথাক্রমে ডি, ই, ও জি। প্রত্যেকটিই পাঁচ তলা পর্যন্ত হবে। বৈরুত হতে আগত সকল শিক্ষার্থীদের নতুন আস্থানায় পাঠাবে।
সেপ্টেম্বর ২০০৬ সালে বিশ্ববিদ্যালয় তাদের নতুন ক্যাম্পাসের কথা ঘোষণা দেয় যেটা ইয়েমেনের সানায় অবস্থিত।
বর্তমানে লেবানী আন্তর্জাতিক বিশ্ববিদ্যালয়ের নয়টি ক্যাম্পাস রয়েছে লেবাননের আশেপাশেই, যথা বৈরুত, খাইরা, রায়াকা, ত্রিপলি, সাইডা, সোউর, নাবাটিহ, হালবা ও পাহড়ী লেবানন। এছাড়াও ইয়েমেন, মরক্কো মৌরিতানিয়ায় এর ক্যাম্পাস রয়েছে।
লেবানী আন্তর্জাতিক বিশ্ববিদ্যলয়ের পাঁচটি অনুষদ রয়েছে :
স্কোপ হল লেবানী আন্তর্জাতিক বিশ্ববিদ্যালয় (ল.ই.বি) কর্তৃক প্রকাশিত তাফতরিক শিক্ষার্থী পত্রিকা। এর খামের পাতায়ই থাকে ল.ই.বি এর সকল শিক্ষর্থীদের সাম্প্রতিক খবর। যেটা ছাত্র-শিক্ষক ও অনুষদের মাধ্যমে তৈরী হয়।
নগ্ন দৌড়

নগ্ন দৌড় স্পেনের প্যামপ্লোনাতে প্রতিবছর অনুষ্ঠিত হয়। স্পেনের প্যামপ্লোনায় বাৎসরিক স্যান ফারমিন উৎসবের ঠিক দুই দিন আগে নগ্ন দৌড়ের আয়োজন করা হয়। ষাঁড় দৌড়ের প্রতিবাদে ২০০২ সাল থেকে নগ্ন দৌড়ের আয়োজন করা হচ্ছে। PETA সহ প্রায় সকল প্রাণী অধিকার বিষয়ক আন্তর্জাতিক গ্রুপ এই দৌড়কে সমর্থন প্রদান করে। নগ্ন মানব সন্তানেরা এই দৌড়ে অংশ নেয়। তাদের কেউ কেউ প্লাস্টিকের শিং এবং লাল স্কার্ফ পরে অংশ নেয়। ষাঁড় দৌড়ের রুট ধরেই নগ্ন দৌড়ের আয়োজন করা হয়। স্যান্তো ডোমিংগো কোরালস থেকে দৌড় শুরু হয়ে প্লাজা দে তোরেস এ শেষ হয়। দৌড়ে দূরত্ব হচ্ছে ৮০০ মিটার বা আধা মাইল এবং অনুষ্ঠানের ব্যাপ্তিকাল হচ্ছে এক ঘণ্টা।
প্রাণী অধিকার কর্মীরা ২০০২ সালে প্রথম নগ্ন দৌড়ের আয়োজন করে। প্রথমবার ২৫ জন নগ্ন অংশগ্রহণ কারী প্যামপ্লোনার রাস্তায় দৌড়ায়। এরপর অংশগ্রহণকারীদের সংখ্যা বাড়তে থাকে। ২০০৬ সালে ১০০ জন নগ্ন, অর্ধনগ্ন ব্যক্তি নগ্ন দৌড়ে অংশ নেন।
ইউরোপ এবং উত্তর আমেরিকার প্রাণী অধিকার সংগঠনসমূহ অংশগ্রহণকারীদের কম খরচে যাতায়াত এবং থাকা খাওয়ার ব্যবস্থা করে।
প্রথমদিকে শহরের অধিবাসীরা প্রকাশ্যে নগ্নতাকে মেনে নিতে পারেনি। কিন্তু নানা কারণে তারা এখন নগ্ন দৌড়কে মেনে নিয়েছেন। আয়োজকেরা স্থানীয় সরকারের সাথে কাজ করে অনুমতি আদায় করে এবং স্থানীয় আইন অনুযায়ী ইনস্যুরেন্স প্রদান করে।
চারুপ্রভা সেনগুপ্ত

চারুপ্রভা সেনগুপ্ত (২৯ মার্চ ১৮৯৭ - ২০ এপ্রিল ১৯৭৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
চারুপ্রভা সেনগুপ্ত ১৮৯৭ সালে ময়মনসিংহের কাঁঠালিয়া গ্রামে জন্মগ্রহণ করেন। কিন্তু পিতৃভূমি ছিল বংশী গ্রাম। তার পিতার নাম মহেশ্চন্দ্র সেনগুপ্ত ও মাতার নাম কুসুমকুমারী দেবী। তার দিদি ছিলেন হেমপ্রভা দাসগুপ্ত। ভারতবন্ধু সেনগুপ্তের সাথে বিবাহ হয়।
চারুপ্রভা সেনগুপ্ত নারীশিক্ষার জন্য "অন্ত;পুর শিক্ষা সমিতি" গঠন করেন। তিনি "প্রিয়পুজা" নামে একটি পুস্তিকা প্রকাশ করেন। তিনি পিকেটিং, বে-আইনী সভা ও শােভাযাত্রায় যােগদান প্রভৃতি কাজ তিনি করে যেতে থাকেন। রাজবাড়ির অনেক মেয়ে এবং বউ ঘরের বাধা ভেঙে তখন সাহস করে। বেরিয়ে এলেন। ১৯৩০ সালের জুলাই মাসে তাঁকে রাজদ্রোহমূলক বক্তৃতা করার অভিযােগে গ্রেপ্তার ও জরিমানা করা হয়। তিনি লবণ আইন অমান্য আন্দোলনে যোগ দেন। ১৯৩২ সালের আন্দোলনে আইন অমান্য করার অভিযােগে তাকে পুনরায় গ্রেপ্তার করে ১৬ মাসের সশ্রম কারাদণ্ড দেওয়া হয়। ১৯৩৩ সালে বেরিয়ে এসে তিনি হরিজন-বিদ্যালয়ের কাজে ও চরকা খদ্দর ইত্যাদি গঠনমূলক কাজে আত্মনিয়ােগ করেন।
১৯৩৫ সালে তার ছেলেদের টিটাগড় ষড়যন্ত্র মামলা সম্পর্কে গ্রেপ্তার করে এবং ঘন ঘন তার বাড়ি তল্লাসী করে। অথচ তাদের বাড়ির সঙ্গে বিপ্লবীদের কার্যকলাপের কোনাে সম্বন্ধই ছিল না। তারপর তার স্বাস্থ্যহানি ঘটে এবং ১৯৩৬ সালে তিনি কলিকাতা চলে আসেন। ১৯৪২ সালের আন্দোলনে যােগদান করেন এবং সেইসময় তার প্রায় সব ছেলেমেয়েরাই গ্রেপ্তার হন। তিনি নিরাপত্তা বন্দীরূপে প্রায় ১০ মাস প্রেসিডেন্সি জেলে ছিলেন। ১৯৪৬ সালে ফরিদপুরের রাজবাড়ির দাঙ্গা রদের জন্য শান্তি কমিটি গঠন করে দাঙ্গা রোধ করতে সমর্থ হন।
তিনি ১৯৭৫ সালে ২০এপ্রিলে মৃত্যুবরণ করেন।
তৈরি পোশাক শিল্প

তৈরি পোশাক শিল্প বা আরএমজি বলতে পোশাক কারখানায় বৃহদায়তনে বাণিজ্যিক ভিত্তিতে পোশাক উৎপাদন প্রক্রিয়াকে বুঝায়। এখানে দর্জিদের মত মাপ নিয়ে পোশাক তৈরি করা হয় না, বরং সাধারণ কিছু মাপের ভিত্তিতে তৈরি করা হয়। বিভিন্ন ধরনের কাপড় ও সুতা ব্যবহার করে এসব তৈরি করা হয়। পোশাকটি কেমন হবে তা নির্ভর করে ব্যবহৃত ফাইবার বা তন্তুর মানের উপরে।
প্রথম তৈরি পোশাক শিল্পের কারখানা স্থাপিত হয় যুক্তরাষ্ট্রের নিউইয়র্কে, ১৮৩১ সালে। আমেরিকার গৃহযুদ্ধের সময় তৈরিকৃত ইউনিফর্মের চাহিদা তৈরি হয়, যা যুক্তরাজ্যের এই শিল্প বিকাশে সহায়ক ভূমিকা পালন করে। উনিশ শতকের শেষের দিকে তৈরি পোশাকের প্রতি মানুষের দৃষ্টি ভঙ্গির পরিবর্তন আসে, শুধু নিম্নবিত্ত শ্রেণীতে এটি সীমাবদ্ধ না থেকে মধ্যবিত্ত শ্রেণিতে বিকাশ লাভ করে।
বাংলাদেশে তৈরি পোশাক শিল্পের সূচনা হয় মুলত ষাটের দশকে। সত্তরের দশক শেষের দিকে রপ্তানিমুখী খাত হিসেবে এই শিল্পের উন্নয়ন ঘটতে থাকে। বর্তমানে রপ্তানির দিকে থেকে বিশ্বে বাংলাদেশের অবস্থা্ন দ্বিতীয়।
আয়ারল্যান্ড–ফিলিপাইন সম্পর্ক

আয়ারল্যান্ড–ফিলিপাইন সম্পর্ক হল আয়ারল্যান্ড এবং ফিলিপাইন রাষ্ট্রদ্বয়ের মধ্যকার দ্বিপাক্ষিক রাজনৈতিক, অর্থনৈতিক, ধর্মীয় এবং সাংস্কৃতিক সম্পর্ক। কুয়ালালামপুরে অবস্থিত দূতাবাসের মাধ্যমে আয়ারল্যান্ড নিজেদেরকে ফিলিপাইনে, আর ডাবলিনে অবস্থিত দূতাবাসের মাধ্যমে ফিলিপাইন নিজেদেরকে আয়ারল্যান্ডে প্রতিনিধিত্ব করলেও অর্থনৈতিক কারণে ২০১২ সাল থেকে তা বন্ধ হয়ে যায়।
সাম্প্রতিক সময়ের আগ পর্যন্ত আয়ারল্যান্ড—ফিলিপাইন সম্পর্ক বলতে ফিলিপাইনে আইরিশ ক্যাথলিক মিশনারিদের পাড়ি জমানোর ঘটনাই বোঝানো হত। ১৮৬২ সালের দিকে আইরিশ ক্যাথলিক অর্ডার, যেমন সিস্টার্স অব চ্যারিটি ফিলিপাইনে তাদের শাখা খোলে। চীনে মেনুথ মিশন ১৯২৯ সালে ফিলিপাইন পর্যন্ত বর্ধিত হয়।
১৯৮৪ সালে এ দুই দেশ আনুষ্ঠানিকভাবে কূটনৈতিক সম্পর্ক স্থাপন করে। ১৯৮০-এর দিকে আয়ারল্যান্ড সরকার ফিলিপাইনে অবস্থিত মিশনারিগুলোর কথা চিন্তা করে ফিলিপাইনে নিজেদের প্রতিনিধিত্ব করার কতাহ ভাবে। ক্যাথলিক বিশ্বাসের মতন একটি শক্তিশালী সাধারণ বিশ্বাসের উপস্থিতির কারণে ফিলিপাইনকে ""এশিয়ার তটরেখায় অবস্থিত এক ধরনের ক্যাথলিক আয়ারল্যান্ড"" হিসেবে অভিহিত করা হয়ে থাকে। ফিলিপাইনের অনেকেই আইরিশ মিশনারি কর্তৃক শিক্ষিত হওয়ার এ দুই দেশের মধ্যে সংস্কৃতির একটি শক্তিশালী বন্ধন সৃষ্টি হয়েছে।
ফিলিপাইনের অনাবাসিক রাষ্ট্রদূত এনরিক এ. ম্যানালোর মাধ্যমে ফিলিপাইন আয়ারল্যান্ডে নিজেদের প্রতিনিধিত্ব করে। ম্যানালো রাষ্ট্রপতি মাইকেল ডি. হিগিন্সের কাছে ২০১৩ সালের ২৭শে ফেব্রুয়ারি তার বৃত্তান্ত জমা দেন। ডাবলিনে অবস্থিত ফিলিপাইনের কনস্যুলেটটি অনারারি কনস্যুলটির প্রধান মার্ক ক্রিস্টোফার কংডন, এবং তা ডে-টু-ডে ভিত্তিতে পরিচালনা পরিষদের পরিচালক কর্তৃক পরিচালিত হয়।
২০০৯ সালের ৩০শে মে ফিলিপাইনের রাষ্ট্রপতি গ্লোরিয়া ম্যাকাপাগাল-আর্য এরিয়েল আবিদিলায় ফিলিপাইনের প্রথম আবাসিক রাষ্ট্রদূত হিসেবে শপথগ্রহণ করেন। ফিলিপাইনের পররাষ্ট্র মন্ত্রণালয় এর পরপরই ২০০৯ সালে একাধিক নতুন দূতাবাস ও কনস্যুলেট অফিস চালু করার ঘোষণা দেয়। এর উদ্দেশ্য ছিল চাকরি পাবার উদ্দেশ্যে দেশের বাইরে যে ফিলিপিনোরা যেতে চায়, তাদের অনুকূল পরিবেশ সৃষ্টি করা।
রাষ্ট্রদূত আবাদিলা ২০০৯ সালের ২৯শে জুন আয়ারল্যান্ডের রাষ্ট্রপতি ম্যারি ম্যাকআলিজ ডাবলিনের ফিনিক্স পার্কে অনুষ্ঠিত আরাস আন উয়াচতারেইনের রাষ্ট্রীয় অভ্যর্থনা কক্ষের অনুষ্ঠানে প্রত্যয়ী পত্র উপস্থাপন করেন। রাষ্ট্রদূত আবাদিলার সাথে তার দুই কন্যা ম্যারিয়েনেট ও ক্যাথারিন এবং ফিলিপিনো মিশনের অন্যান্য সদস্যও ছিল। রাষ্ট্রপতি ভবনে নতুন রাষ্ট্রদূত মিলিটারি অভ্যর্থনা লাভ করেন। ২০১২ সালের ১৬ই জুলাই আয়ারল্যান্ডের ফিলিপাইন দূতাবাস বন্ধ হয়ে যায় এবং ২০১০ সালের অক্টোবর মাসে অনারারি কনস্যুল অফিস চালু করা হয়।
ইতালি–ফিলিপাইন সম্পর্ক

ইতালি–ফিলিপাইন সম্পর্ক হল ইতালি এবং ফিলিপাইন রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৪৭ সালের ৯ই জুলাই ইতালি এবং ফিলিপাইনের মধ্যকার দ্বিপাক্ষিক সম্পর্ক স্থাপিত হয়।
১৯৮৬ সালের পিপল পাওয়ার অভ্যূত্থান দুই দেশের মধ্যকার দ্বিপাক্ষিক সম্পর্ক সম্প্রসারণে মূল ভূমিকা পালন করে। ইতালি প্রথম দেশ হিসেবে কোরাজান অ্যাকুইনোর রাষ্ট্রপতিত্ব স্বীকৃতি দেন। ইতালি এবং ফিলিপাইন নানাবিধ বিষয়ে চুক্তি স্বাক্ষরিত হয়। তার মধ্যে বৈজ্ঞানিক ও প্রযুক্তিগত সহায়তা, বিমান যোগাযোগ, রাজস্ব, বিনিয়োগ, উন্নয়নমূলক সহযোগিতা, সংস্কৃতি, সামাজিক নিরাপত্তা, ক্ষুদ্র ও মধ্যম উদ্যোগ, যানবাহন, যোগাযোগ এবং প্রতিরক্ষাসহ নানান ক্ষেত্র উল্লেখযোগ্য। ফিলিপাইন বহু ইতালিয় বাণিজ্যিক উদ্যোগকে স্বাগত জানিয়েছে। ইতালিয় ইন্ডাস্ট্রিজ কনফেডারেশন নামক ইতালির বৃহত্ত্ম উৎপাদনকারী সংস্থা ও সেবাদানকারী কোম্পানিও ফিলিপাইনে এসেছে। বাণিজ্য, অবকাঠামো এবং শক্তিসহ নানা কর্মসূচীতেও সমান্তরালে সহযোগিতামূলক পদক্ষেপ গৃহীত হয়েছে। ইতালিয় ও ফিলিপাইনের কোম্পানির মধ্যে বেশকিছু বিজনেস-টু-বিজনেস বৈঠকও অনুষ্ঠিত হয়েছে। ২০১৫ সালের ডিসেম্বর মাসে ফিলিপাইনের রাষ্ট্রপতি বেনিঙ্গো তৃতীয় অ্যাকুইনো রোমে বাণিজ্য ও পর্যটন খাতের সম্প্রসারণের উদ্দেশ্যে একটি দ্বিপাক্ষিক বিমান যোগাযোগ চুক্তিপত্রও স্বাক্ষরিত হয়।
ইতালির চতুর্থ-বৃহত্তম অভিবাসী সম্প্রদায় গঠন করেছে ফিলিপিনোরা। প্রথম, দ্বিতীয় এবং তৃতীয় স্থানে ছিল যথাক্রমে রোমানিয়, আলবানিয় এবং উত্তর আফ্রিকান সম্প্রদায়। ফিলিপিনোদের বৃহত্তম একত্রিত ইউরোপীয় অভিবাসী গন্তব্যও ইতালি। ইতালির রাজধানী রোম ফিলিপিনো সম্প্রদায়দের বৃহত্তম আবাসস্থল। প্রায় ১০৮,০০০ ফিলিপিনো ইতালিতে বৈধভাবে সাময়িক কর্মী বা স্থায়ী বাসিন্দা হিসেবে বসবাস করে। আর অবৈধ ফিলিপিনোদের সংখ্যা প্রায় ২০,০০০ থেকে ৮০,০০০ এর মধ্যে। ২০০৮ সালে ইস্টাট (ইস্টিটিউটো ন্যাজনালে দি স্ট্যাটিস্টিকা) নামক ইতালির পরিসংখ্যা দপ্তর জানায়, ইতালিতে প্রায় ১১৩,৬৮৬ জন ফিলিপিনো বসবাস করছে যা ২০০৭ সালে ছিল ১০৫,৬৭৫ জন। ফিলিপিনো ইতালিয়দের মধ্যে প্রায় ৬৩% নারী এবং তারা ঘরোয়া কাজের সহযোগী হিসেবে কাজ করে। ফিলিপিনো কর্ম ও শ্রম মন্ত্রণালয় (ডলে) জানায় যে ইতালি প্রায় ৫০০০ নিয়মিত কর্মী রয়েছে, যে সংখ্যাটা ২০০৭ সালে ছিল ৩০০০। ডোল বলে যে এ পরিবর্তন ছিল "অভিবাসন খাতে ফিলিপিনোদের সাথে ভালো দ্বিপাক্ষিক সম্পর্কের চিহ্ন"। ইতালিতে প্রায় ৬০টি ফিলিপিনো সংস্থা ছিল। এগুলো মূলত ছিল গির্জা-ভিত্তিক, যদিও সেখানে বেশকিছু সাংস্কৃতিক ও পৌর দলও ছিল। এরকম একটি সংস্থা হল ফিলিপিনো উইমেনস কাউন্সিল। এ সংস্থাটির প্রধান উদ্দেশ্য হল ফিলিপিনো নারী অভিবাসীদের অধিকার বিষয়ে তাদেরকে সচেতন করে তোলা এবং সেই সাথে তাদের অধিকার রক্ষায় সোচ্চার থাকা। ২০০৭ সালে ইতালি ফিলিপিনোদের মধ্যে যাদের ড্রাইভিং লাইসেন্স ছিল, তাদের ইতালির ড্রাইভিং লাইসেন্সও প্রদান করে।
ফিলিপাইন–সুইজারল্যান্ড সম্পর্ক

ফিলিপাইন–সুইজারল্যান্ড সম্পর্ক হল ফিলিপাইন এবং সুইজারল্যান্ড রাষ্ট্রদ্বয়ের মধ্যকার দ্বিপাক্ষিক সম্পর্ক। বার্নে অবস্থিত দূতাবাসের মাধ্যমে সুইজারল্যান্ডে ফিলিপাইন নিজেদের প্রতিনিধিত্ব করছে, আর ম্যানিলাতে অবস্থিত দূতাবাসের মাধ্যমে সুইজারল্যান্ড ফিলিপাইনে নিজেদের প্রতিনিধিত্ব করছে।
১৮০০ সালের দিকেও ফিলিপাইন এবং সুইজারল্যান্ডের মধ্যে দ্বিপাক্ষিক এবং কূটনৈতিক সম্পর্ক খুঁজে পাওয়া যায়। তখন সুইস ব্যবসায়ী, মিশনারি এবং ভ্রমণকারীরা পূর্ব এশিয়া ঘুরে বেড়াতেন। ১৮৫১ সালে ফিলিপাইনে আনুষ্ঠানিকভাবে সুইস প্রতিনিধিত্ব চালু করার কথা প্রথম ভাবে সুইস ফেডারেল কাউন্সিল। ১৮৬২ সালের মার্চ মাসে সুইস সরকার ফিলিপাইনে পুরো এশিয়ার প্রতিনিধিত্ব ব্যবস্থা চালু করে। এক মাস পর ম্যানিলাতে সুইস কনস্যুলেট চালু হয়। পিটার জেনির নির্দেশনায় ফিলিপাইনে সুইজারল্যান্ডের প্রথম কনস্যুল জেনারেল চালুর মাধ্যমে এ দুই দেশের মধ্যকার আনুষ্ঠানিক সম্পর্ক যাত্রা শুরু করে।
৪ জুলাই, ১৯৪৬ সালে সুইজারল্যান্ড ফিলিপাইনকে আনুষ্ঠানিকভাবে একটি রাষ্ট্র হিসেবে স্বীকৃতি দেয়। ১৯৫৭ সালে আনুষ্ঠানিকভাবে দুই দেশের মধ্যকার কূটনৈতিক সম্পর্ক প্রতিষ্ঠিত হয়।
সুইজারল্যান্ডের সাথে বাণিজ্য ও বিনিয়োগ খাতে সম্পর্কের উন্নয়ন ঘটে, কারণ ফিলিপাইনের প্রথম সারির দশটি বিনিয়োগকারী প্রতিষ্ঠান হল ৬০টি সুইস কোম্পানি, যা মোট ১৫,০০০ ফিলিপিনোকে চাকরি দেয়। এ প্রতিষ্ঠানগুলো দক্ষিণপুর্ব অঞ্চলে অবস্থিত। ভিয়েতনামের লাওসে ৯ম এশিয়া-ইউরোপ বৈঠক চলাকালীন ফিলিপাইনের রাষ্ট্রপতি বেনিঙ্গো তৃতীয় অ্যাকুইনো এবং সুইজারল্যান্ডের রাষ্ট্রপতি এভালিন উইডমের-স্কালাম্ফ সাক্ষাৎ করেন, যেখানে ফিলিপাইন ও সুইজারল্যান্ডের পারস্পরিক বাণিজ্যিক সম্পর্কের ব্যাপারে দ্বিপাক্ষিক বৈঠক অনুষ্ঠিত হয়। এ দুই নেতা ফিলিপাইন–সুইজারল্যান্ড একত্রিত অর্থনৈতিক সংস্থা গঠনের ব্যাপারেও সম্মত হন। এ সংস্থার মাধ্যমে বাণিজ্য ও বিনিয়োগ খাতে সহযোগিতা বৃদ্ধি করা সম্ভব।
ফিলিপাইনের রাষ্ট্রদূত মারিয়া থেরেসা ল্যাজারো সুইজারল্যান্ডে বসবাসরত ফিলিপিনো নারীদের অবস্থার মানোন্নয়নের জন্য প্রয়োজনীয় কাজে অংশগ্রহণ করেন এবং সেইসাথে সমান্তরাল সমর্থনের মাধ্যমে সুইস সমাজকে একত্রিতও করেন। সুইজারল্যান্ডে বসবাসরত ফিলিপিনোদের সংখ্যার কথা চিন্তা করে ল্যাজারো মনে করেন সুইজারল্যান্ডের রাজনৈতিক, অর্থনৈতিক এবং সাংস্কৃতিক ক্ষেত্রে প্রবেশ করার সময় এসে গেছে। সেইসাথে তিনি মনোবিদদের আমন্ত্রণ জানিয়ে আত্মসম্মান, নেতৃত্ব ও দল-গঠন প্রভৃতি বিষয়ের উপরে সেমিনারেরর আয়োজনও করেন। সুইস পরিচালক থমাস লুচিঙ্গার-দে ক্লার্ক "লুমিনাওয়া" নামক প্রামাণ্যচিত্রের মাধ্যমে সুইজারল্যান্ডে বসবাসরত কলিঙ্গা জাতিগোষ্ঠীর দ্বিতীয় প্রজন্মের পরিচয় সন্ধানের ব্যাপারে আলোচনা করেন।
২০০৭ সালের পরিসংখ্যান অনুযায়ী সেখানে সুইজারল্যান্ডে প্রায় ফিলিপিনো বসবাস করেন। ২০১২ সালের পরিসংখ্যান অনুযায়ী ফিলিপাইনে প্রায় ৩,১৪০ সুইস বসবাস করেন।
ইয়ারদেন গার্ব

ইয়ারদেন গার্ব (হিব্রু: ירדן ג'רבי‎‎, জন্ম ৮ জুলাই ১৯৮৯) একজন ইসরাইলি জুডো বিশ্বচ্যাম্পিয়েন। তিনি ২০১৬ অলিম্পিক গেমসে ৬৩' কেজি মহিলা জুডোয় ইসরাইলের হয়ে তামা জিতেন।
২০১৩ বিশ্ব জুডো চ্যাম্পিয়েন্সিপে ৬৩' কেজি মহিলা শাখায় স্বর্ণ পদক জিতেন। তিনি মাত্র ২৪ বছর বয়সে ৫ বার ইসরাইলি জুডো চ্যাম্পিয়েন্সিপ জিতেন। ২০০৯ সালে মাক্কাবিয়া গেমসে রৌপ্য পদক জয় করে।
গার্ব ইসরাইলের একটি ইহুদি পরিবারে জন্মগ্রহণ করেন। তার ডাক নামগুলো হচ্ছে জর্ডান, গার্ব, ডেনুশ। তিনি বর্তমানে ইসরাইল ওপেন বিশ্ববিদ্যালয়তে অর্থনীতি এবং ব্যাবস্থাপনা পড়ছেন।
গার্ব মাত্র ৬ বছর বয়সে স্থানীয় ক্লাবে জুডো খেলা শুরু করেন। সেই ক্লাবে তাকে জুডো শেখায় ইসরাইল জাতীয় মহিলা জুডো দলের সাবেক কোচ শানি হার্স্কো।
২০০৭ সালে তিনি ইসরাইল চ্যাম্পিয়েন্সিপ জিতেন। ২০০৮ সালে ইসরাইল চ্যাম্পিয়েন্সিপ এবং অনূর্ধ্ব-২৩ ইসরাইল চ্যাম্পিয়েন্সিপ জিতেন। ২০০৯ সালে ইসরাইল চ্যাম্পিয়েন্সিপ এবং বিশ্বকাপ জিতেন। ২০০৯ সালে মাক্কাবিয়া গেমসে ২য় স্থান অধিকার করে।
২০১৩ সালের আগস্ট, মাত্র ২৪ বছর বয়সে ব্রাজিলে অনুষ্ঠিত ২০১৩ বিশ্ব জুডো চ্যাম্পিয়েন্সিপে স্বর্ণ জিতেন। ৬৩' কেজি শাখায় সেবার ৫ জন প্রতিযোগীকে পরাজিত করেন। ৫ জন প্রতিযোগিকে হারিয়ে সেবার বিশ্ব রেকর্ড করেন। ইসরাইলের হয়ে চ্যাম্পিয়েন্সিপ জেতার পর তার অনুভূতি জানতে চাওয়া হলে তিনি বলেন "আমি ৩ টি বিয়ের প্রস্তাব পেয়েছি।
গার্ব ১ম ইসরাইলি,যিনি জুডো চ্যাম্পিয়েন্সির স্বর্ণ জিতেন। এর আগে আয়েল আরাদ (১৯৯১-তামা, ১৯৯৩-রৌপ্য), অরেন স্মাদজা ( ১৯৯৫- রৌপ্য), এবং এরিয়েল যেভি ( ২০০১-রৌপ্য) জিতে।
২০১৩ সালে 'দ্যা জেরুজালেম পোস্ট' পত্রিকার জরিপে ইসরাইলের 'ইসরাইল স্পোর্টস পার্সোনালিটি' নির্বাচিত হন।
২০১৪ সালে রাশিয়ায় জুডো বিশ্বচ্যাম্পিয়েন্সিপের ফাইনালে হেরে গিয়ে রৌপ্য পদক জিতেন। ডিসেম্বরে গার্ব ইসরাইলের সেরা ক্রীড়াবিদ নির্বাচিত হন।
গার্ব ২০১৫ সালে ইউরোপিয়ান গেমসে তামা জিতেন। ১৭ অক্টোবর ২০১৫ সালে প্যারিস গ্র্যান্ড সামে জাপানের মিহো মিনেই এর কাছে হেরে তামা লাভ করেন। ২ সপ্তাহ পর ৩১ ডিসেম্বর আবুধাবি গ্র্যান্ড সামে ডাচ খেলোয়াড় জুল ফ্রান্সেনের কাছে হেরে আবারো তামা জিতেন।
২০১৬ সালের ৯ আগস্ট ব্রাজিলের রিওতে অনুষ্ঠিত অলিম্পিক গেমসে ইসরাইলের হয়ে তামা জিতে। কোয়ার্টার ফাইনালে ব্রাজিলিয়ান মারিয়ানা সিল্ভার কাছে হেরে যান। এরপর দুইজন প্রতিযোগীকে হারিয়ে তামা লাভ করেন।
আর্মেনিয়া–মেক্সিকো সম্পর্ক

আর্মেনিয়া–মেক্সিকো সম্পর্ক হল আর্মেনিয়া এবং মেক্সিকো রাষ্ট্রদ্বয়ের মধ্যকার দ্বিপাক্ষিক সম্পর্ক।
১৯৯১ সালের ডিসেম্বর মাসে সোভিয়েত ইউনিয়নের পতন ঘটার এক মাস পর, ১৯৯২ সালের ১৪ই জানুয়ারি মেক্সিকো এবং আর্মেনিয়া আনুষ্ঠানিকভাবে কূটনৈতিক সম্পর্ক স্থাপন করে। শুরু থেকেই দুই দেশের মধ্যকার সম্পর্ক খুব ভালো ছিল না এবং সাধারণত বিবাদ ঘটত জাতিসংঘের বৈশ্বিক বিষয়সমূহকে কেন্দ্র করেই। ২০০২ সালের মার্চ মাসে আর্মেনিয়ার প্রধানমন্ত্রী আন্দ্রানিক মার্গারিয়ান মন্টেরি ঐক্য সম্মেলনে যোগ দিতে উত্তর মেক্সিকোর মোন্তেররেইতে আসেন। স্বাধীনতার পর থেকে মেক্সিকোতে হওয়া প্রথম সরকারি আর্মেনিয় সরকারি সফর ছিল এটি। ২০০২ সালের আগস্ট মাসে আর্মেনিয়ার পররাষ্ট্রমন্ত্রী বর্তন ওসকানিয়ান মেক্সিকোতে আনুষ্ঠানিক সফর করেন। এ সফরে দুই দেশই সংস্কৃতি ও শিক্ষা খাতে সহযোগিতা বাড়ানোর চুক্তিস্বাক্ষর করেন। সেইসাথে অফিসিয়াল এবং কূটনৈতিক পাসপোর্টধারীদের জন্য ভিসাবিহীন যাতায়াতের সুযোগ দেওয়ার ব্যাপারেও সম্মত হন।
২০১২ সালের অক্টোবর মাসে আর্মেনিয়ার পররাষ্ট্রমন্ত্রী এডুয়ার্ড নালবান্দ্যন মেক্সিকোতে আনুষ্ঠানিক সফর করেন। তিনি তার সফরে নাগর্নো—কারাবাখ যুদ্ধকালীন ২০১১ সালে খোজালিতে ঘটে যাওয়া খোজালি হত্যাকাণ্ডে মেক্সিকোর স্বীকৃতির ব্যাপারে উদ্বেগ প্রকাশ করেন। এ হত্যাকাণ্ডে প্রায় ১৬১ জন আজেরি মৃত্যুবরণ করেন। নালিবন্দ্যন আজারবাইজানের প্রাক্তন রাষ্ট্রপতি হায়দার আলিয়েভকে স্মরণ করে মেক্সিকোর প্রধান পাসেও দেল লা রিফর্মাতে একটি মূর্তি স্থাপন সম্পর্কিত ঘটনা নিয়েও তার উদ্বেগ প্রকাশ করেন। মেক্সিকোর মানবাধিকার সংস্থাগুলো এর প্রতিবাদ করায় রাষ্ট্রপতি আলিয়েভের মূর্তি অপসারণ করা হয়। মেক্সিকোতে তার সফরে নালিবন্দ্যন মেক্সিকোর সিনেটে দুই দেশের মধ্যে কূটনৈতিক সম্পর্ক উন্নয়নের ব্যাপারে কথা বলেন। সেইসাথে মেক্সিতো আর্মেনিয়ার দূতাবাস স্থাপনের কথাও বলেন। ২০১৪ সালের শুরুর দিকে আর্মেনিয়া মেক্সিকো সিটিতে একটি দূতাবাস স্থাপন করেন।
২০১৫ সালের এপ্রিল মাসে মেক্সিকোর সিনেট 'আর্মেনিয় সাংস্কৃতিক সপ্তাহ' উদ্‌যাপন করে। অনুষ্ঠানটি আর্মেনিয়ার ইতিহাস এবং দুই দেশের মধ্যকার কূটনৈতিক সম্পর্কের ২৩ বছর উদ্‌যাপন উপলক্ষে আয়োজিত হয়। এখনও পর্যন্ত মেক্সিকো অটোমান সাম্রাজ্যের সামরিক বাহিনী কর্তৃক সংঘটিত আর্মেনীয় গণহত্যার স্বীকৃতি দেয়নি।
২০১৪ সালে দুই দেশের মধ্যে দ্বিমুখী বাণিজ্যের পরিমাণ দাঁড়ায় ৬২৩,০০০ মার্কিন ডলার। মেক্সিকোতে রপ্তানিকৃত আর্মেনিয়ার প্রধান দ্রব্যসামগ্রি হল কেবল বক্স, ইলেকট্রিক সার্কিট এবং রঞ্জন রশ্মিসম্পর্কিত মেশিনের আনুষঙ্গিক দ্রব্যসামগ্রি। আর্মেনিয়াতে রপ্তানি করা মেক্সিকোর প্রধান দ্রব্য হল তিন-চাকার মোটরসাইকেল, বিয়ার, তাকিলা এবং কফি।
ইব্রাহিম ইবনে আদহাম

ইব্রাহিম ইবনে আদহাম (); খ্রিষ্টাব্দ ৭১৮ - খ্রিষ্টাব্দ ৭৮২ ) ইব্রাহিম বলখি নামেও পরিচিত,আফগানিস্তানের প্রখ্যাত সুফি সাধকদের মধ্যে অন্যতম।
তার সুফি হয়ে উঠার ঘটনা সুফি লোককাহিনীতে একটি জনপ্রিয় কাহিনী। গৌতম বুদ্ধের ন্যায় তিনিও রাজকুমার হওয়া সত্ত্বেও নিজের তরবারি ত্যাগ করে সুফি সাধকের জীবন বেছে নেন।
সুফি সাহিত্যে ইব্রাহিম বলখির অসংখ্য ন্যায়পরায়ণ কাজের বর্ণনা পাওয়া যায় এবং তার নিরহঙ্কার জীবনধারা যা তার পূর্ববর্তী বলখির (এটি বুদ্ধ ধর্মেরও প্রাথমিক কেন্দ্রস্থল) রাজার জীবনধারার সাথে সম্পূর্ণ ভিন্ন ছিল তারও বর্ণনা রয়েছে।
আবু নঈমের বর্ণনা মতে, ইব্রাহিম বলখি সুফি সাধনার ক্ষেত্রে নীরবতা ও ধ্যানের গুরুত্বের উপর জোর প্রদান করতেন।
জালাল উদ্দিন রুমি তার বিখ্যাত গ্রন্থ মসনবি শরীফে ইব্রাহিম বলখির কাহিনী ব্যাপকভাবে বর্ণনা করেছেন। ইব্রাহিম বলখির সবচেয়ে বিখ্যাত শিষ্যের নাম হল শাকিক আল-বলখি (মৃত্যু:৮১০ খ্রিষ্টাব্দ)
মুসলিম ঐতিহ্য অনুযায়ী, ইব্রাহিম বলখির পরিবার কুফা থেকে এসেছিল এবং সেখান থেকে বলখিতে (বর্তমান কালে আফগানিস্তান) স্থানান্তরিত হয়েছিল এবং বলখিতেই ইব্রাহিমের জন্ম হয়।
কিছু লেখক মনে করেন ইব্রাহিম বলখির বংশগতি আব্দুল্লাহ, জাফর আল-সাদিক এর ভাই এবং মুহাম্মদ আল-বাকির, হুসাইন ইবনে আলীর পৌত্র, এর পুত্র এর বংশের,যা সাথে গিয়ে মিলিত হয়েছে। কিন্তু অধিকাংশ লেখকের মতে তার বংশগতি উমর ইবনুল খাত্তাবের বংশের সাথে গিয়ে মিলিত হয়েছে।
কিছু মধ্যযুগীয় লেখকরা যেমন ইবনে আসাকির ও মুহাম্মদ আল বুখারি ইব্রাহিম বলখির জীবনী লিপিবদ্ধ করেন।
ইব্রাহিম ৭৩০ খ্রিষ্টাব্দে বলখির আরব সম্প্রদায়ে ঐ এলাকার রাজ পরিবারে জন্মগ্রহণ করেন, কিন্তু সাধকের জীবন অতিবাহিত করার জন্য তিনি রাজমহলের জীবন পরিত্যাগ করেন।
খিযিরের, মাধ্যমে ইব্রাহিম স্রষ্টা থেকে একটি সাবধানবাণী পান এবং তিনি তাকে তরবারি ত্যাগ করে সিরিয়ায় সুফি সাধকের জীবন অতিবাহিত করার নির্দেশ দেন। উল্লেখ্য যে খিযির তার সম্মুখে দুইবার উপস্থিত হয়েছিলেন। ৭৫০ খ্রিষ্টাব্দের কাছাকাছি সময়ে বলখি থেকে স্থানান্তরিত হয়ে তিনি তার জীবনের শেষ সময় পর্যন্ত যাযাবরের ন্যায় জীবনযাপন করতে থাকেন এবং প্রায় সময় গাজার দিকে সফর করতেন।
আলস্য ও ভিক্ষাবৃত্তির মাধ্যমে জীবিকা নির্বাহ করাকে ইব্রাহিম বলখি ঘৃণা করতেন। তিনি প্রায় সময় শস্য পিষে ববা ফলের বাগানে কাজ করে জীবিকা নির্বাহ করতেন।
কলেজ অফ ফ্লাইং ট্রেনিং

কলেজ অফ ফ্লাইং ট্রেনিং (সিএফটি নামে পরিচিত) পাকিস্তানের খাইবার পাখতুনখোয়া প্রদেশের নওশেরা জেলার রাইসালপুরে অবস্থিত একটি প্রশিক্ষণ কলেজ। এটি পাকিস্তান এয়ার ফোর্স একাডেমীর একটি সাংবিধানিক ইউনিট।
কিজ কু

কিজ কু বা কিজ কুমাই যার শব্দগত অর্থ বালিকাকে দৌড়ে ধরা আজারবাইজান, কাজাখস্তান এবং কিরঘিজস্তান অঞ্চলের তুর্কি জনগোষ্ঠীর ঐতিহ্যবাহী খেলা। যদিও এটা এক ধরনের ঘৌড় দৌড় প্রতিযোগিতা কিন্তু চুমু খেলা নামেই পরিচিত।
যুবক অশ্বারোহী স্টার্ট লাইনে তার ঘোড়া নিয়ে প্রস্তুত থাকে। অপরদিকে যুবতী ঘোড় সওয়ারী যুবকের পেছনে নির্দিষ্ট দুরত্বে অবস্থান করেন। তিনি তার ঘোড়া ছুটিয়ে সামনে এগিয়ে আসেন। যখন যুবতী যুবককে অতিক্রম করতে শুরু করে তখন যুবক তার ঘোড়া ছোটায়। সামান্য আগুপিছু অবস্থায় দুজন সমাপ্তি রেখার দিকে ঘোড়া ছোটায়। যদি যুবক সমাপ্তি রেখায় পৌছানোর আগেই যুবতীকে ধরে ফেলে তবে যুবক জয়ী হবে এবং যুবতীকে চুমু খাবে। অন্যদিকে যুবতী যদি ফিনিশিং লাইনে আগে পৌছে যায় তবে পেছনে ফিরে যুবককে শুরুর রেখার দিকে তাড়িয়ে নিয়ে যাবে। নাগালের মধ্যে পেলে সে হাতের চাবুক দিয়ে যুবককে আঘাত করতে পারবে। এর ফলে যুবতী বিজয়ী হবে।
ফেন ক্রেসওয়েল

জর্জ ফেনউইক ক্রেসওয়েল (; জন্ম: ২২ মার্চ, ১৯১৫ - মৃত্যু: ১০ জানুয়ারি, ১৯৬৬) হোয়াঙ্গানুই এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিক থেকে ১৯৫০-এর সূচনাকাল পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল প্রভিন্স দলের পক্ষে খেলেছেন। দলে তিনি মূলতঃ ডানহাতি স্লো-মিডিয়াম বোলার ছিলেন। এছাড়াও বামহাতে ব্যাটিংয়ে সবিশেষ কৃতিত্ব প্রদর্শন করেছেন ফেন ক্রেসওয়েল।
ওয়াঙ্গানুইয়ে জন্মগ্রহণকারী ফেন ক্রেসওয়েল, আর্থার ক্রেসওয়েলের বড় ভাই। মার্লবোরা বয়েজ কলেজে অধ্যয়ন করেন। ঐ কলেজের প্রথম একাদশে খেলেছেন তিনি।
নিখুঁত স্লো-মিডিয়াম বোলিং করতেন তিনি। বেশ দেরীতে ৩৩ বছর বয়সে প্রথম-শ্রেণীর ক্রিকেটে অভিষেক ঘটে তার। মাত্র একটি খেলায় অংশ নেয়ার পরই ১৯৪৯ সালে ইংল্যান্ড সফরে যাবার জন্য দলের সদস্য মনোনীত হন। ঐ সফরে ১৯ খেলায় অংশ নিয়ে ২৬.০৯ গড়ে ৬২ উইকেট তুলে নেন। তবে সফরের শেষদিকে চূড়ান্ত সফলতা আসে তার। [[ইয়র্কশায়ার কাউন্টি ক্রিকেট ক্লাব|ইয়র্কশায়ারের]] বিপক্ষে ৫/৩০ ও [[গ্ল্যামারগন কাউন্টি ক্রিকেট ক্লাব|গ্ল্যামারগনের]] বিপক্ষে ৬/২১ লাভ করেন ক্রেসওয়েল।
১৯৪৯-৫০ মৌসুমে ওয়েলিংটনের পক্ষে খেলেন। নিউজিল্যান্ড একাদশের সদস্যরূপে সফরকারী অস্ট্রেলিয়ার বিপক্ষে একমাত্র ইনিংসে ৮/১০০ লাভ করেন। পরবর্তীতে ১১ নম্বরে [[ওয়াল্টার হ্যাডলি|ওয়াল্টার হ্যাডলি’র]] সাথে নয় রানের অবিচ্ছিন্ন জুটি গড়ে [[ইনিংস]] পরাজয় রুখে দেন।
[[New Zealand cricket team in England in 1949|১৯৪৯]] সালে ইংল্যান্ড সফরে সিরিজের চূড়ান্ত টেস্টে খেলার সুযোগ পান ও [[দি ওভাল|ওভাল]] টেস্টের মাধ্যমে তার টেস্ট অভিষেক ঘটে। [[জ্যাক কাউয়ি|জ্যাক কাউয়ি’র]] সাথে বোলিং উদ্বোধনে নেমে ইংল্যান্ডের একমাত্র ও প্রথম ইনিংসে ছয় উইকেট নেন ১৬৮ রান খরচায়। প্রথম নিউজিল্যান্ডীয় বোলার হিসেবে তিনি এ সম্মাননায় অভিষিক্ত হন। এছাড়াও, প্রথম নিউজিল্যান্ডীয় বোলার হিসেবে অভিষেক টেস্টে ছয় উইকেট দখল করেছিলেন। পরবর্তীতে [[অ্যালেক্স মইর]] ও [[কলিন ডি গ্র্যান্ডহোম]] অভিষেক টেস্টে ছয় উইকেট পেয়েছিলেন। এছাড়াও, নিচেরসারির [[ব্যাটিং (ক্রিকেট)|ব্যাটসম্যান]] হিসেবে ১১ নম্বরে ব্যাটিংয়ে নামেন ও অপরাজিত ১২* তোলেন যা তার প্রথম-শ্রেণীর ক্রিকেটে সর্বোচ্চ সংগ্রহ ছিল। সফরকারী ইংল্যান্ডের বিপক্ষে দুই টেস্টে অংশ নেন। ১৭.৭১ গড়ে ৭ উইকেট পান তিনি।
পিঠের আঘাতের কারণে পরবর্তী চার মৌসুমে তিনি মাত্র তিনটি খেলায় অংশ নিতে পেরেছিলেন। ফলশ্রুতিতে খেলোয়াড়ী জীবন থেকে অবসর নিতে বাধ্য হন।
১৯৬৬ সালে তাকে ব্লেনহেইম শহরে মৃত অবস্থায় দেখতে পাওয়া যায়। একটি [[আগ্নেয়াস্ত্র]] তার পিছনে তাক করানো ছিল। তিনি [[ক্যান্সার|ক্যান্সারে]] ভুগছিলেন।
[[বিষয়শ্রেণী:১৯১৫-এ জন্ম]]
[[বিষয়শ্রেণী:১৯৬৬-এ মৃত্যু]]
[[বিষয়শ্রেণী:আত্মহননকারী ক্রিকেটার]]
[[বিষয়শ্রেণী:ওয়েলিংটনের ক্রিকেটার]]
[[বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার]]
[[বিষয়শ্রেণী:নিউজিল্যান্ডীয় ক্রিকেটার]]
[[বিষয়শ্রেণী:নিউজিল্যান্ডের টেস্ট ক্রিকেটার]]
[[বিষয়শ্রেণী:হোয়াঙ্গানুই থেকে আগত ক্রিকেটার]]
[[বিষয়শ্রেণী:সেন্ট্রাল ডিস্ট্রিক্টসের ক্রিকেটার]]
[[বিষয়শ্রেণী:১৯৬৬-এ আত্মহত্যা]]